অ্যাশেজ সিরিজের তালিকা
অ্যাশেজ ইংল্যান্ড ও অস্ট্রেলিয়া ক্রিকেট দলের মধ্যকার টেস্ট সিরিজবিশেষ। এ সিরিজ আয়োজনে ভিন্নতার চিত্র চোখে পড়ে। একটি টেস্ট থেকে শুরু করে সাতটি টেস্ট নিয়ে সিরিজ আয়োজন করা হয়েছে। তবে, ১৯৯৮ সাল থেকে ধারাবাহিকভাবে পাঁচটি টেস্ট নিয়ে সিরিজ অনুষ্ঠিত হচ্ছে। বিশ্বের অন্যতম ক্রীড়া ক্রিকেটে প্রবল প্রতিপক্ষ হিসেবে আয়োজন করা হয় ও জনপ্রিয়তা লাভ করেছে এবং এর ইতিহাস ১৮৮২ সাল থেকে অদ্যাবধি বহমান। সচরাচর যুক্তরাজ্য ও অস্ট্রেলিয়ায় প্রতি দুই বছরে আয়োজন করা হয়। অস্ট্রেলিয়া দল বর্তমান অ্যাশেজ ট্রফির ধারকের ভূমিকায় অবতীর্ণ হয়েছে। দলটি পার্থে অনুষ্ঠিত ২০১৭-১৮ সিরিজের তৃতীয় টেস্টের মাধ্যমে নিজেদের হাতে করায়ত্ত্ব করে রেখেছে।
লেন ব্রন্ড
১৯০২ সালে উইজডেন কর্তৃক বর্ষসেরা ক্রিকেটার মনোনীত হন। ঐ মৌসুমে পাঁচ টেস্টের সমন্বয়ে গড়া অ্যাশেজ সিরিজের সবকটিতেই অংশগ্রহণ করেন। এ সময়ে অনেকগুলো ঘটনার সাথে নিজেকে জড়ান যার অধিকাংশই বেশ কাছাকাছি ছিল। এজবাস্টনে জর্জ হার্বার্ট হার্স্টের বলে স্লিপ থেকে দৌড়ে লেগ সাইডে ক্লেম হিলের ক্যাচ নেন। খেলায় অস্ট্রেলিয়া দল মাত্র ৩৬ রানে গুটিয়ে যায় যা তাদের টেস্ট ক্রিকেটের ইতিহাসে সর্বনিম্ন সংগ্রহ। ওল্ড ট্রাফোর্ডে ইংল্যান্ডের সংগ্রহ ৪৪/৫ থাকাবস্থায় মাঠে নামেন ও ৬৫ রান তুলেন। স্ট্যানলি জ্যাকসনের সাথে ১৪১ রানের জুটি গড়েন। একই খেলায় বোলিংয়ে নেমে জো ডার্লিংকে মারতে উদ্বুদ্ধ করলেও ফ্রেড টেট ক্যাচ নিতে ব্যর্থ হন। ফলে অস্ট্রেলিয়া নাটকীয়ভাবে ৩ রানে জয় পায়।